એવામાં તેમને પોતાના ઘર પાસે જ રસ્તે ભટકતો અંધ બાળક સિદ્ધાર્થ ગાયકવાડ મળ્યો. જે આશરે 10-15 દિવસોથી ભૂખ્યો હતો. તેના મા-બાપે તેને વીસેક દિવસ પહેલા અંધજન શાળામાં મૂકી દીધો હતો. તે પછી તેઓ પાછા આવ્યા જ નહીં. બાળકની હાલત એટલી નાજુક હતી કે તે ચાલી પણ શકતો ન હતો. મીરાં તેને પોતાના ઘરે લઇ આવી. દુનિયાની સચ્ચાઈ તેમની સામે આવી, ત્યારે તેઓ સ્તબ્ધ થઇ ગયા. તેમને સિદ્ધાર્થને માત્ર ભણાવ્યો જ નહિ ,તેને માનો પ્યાર આપ્યો અને તેને પોતાના પગભર કરી દીધો. આ ઘટનાથી તેમની જીંદગી બદલાઈ ગઈ અને તેઓ આજે 200થી વધુ નેત્રહીનોની મા છે, અને તેમના પરિવારનો જ હિસ્સો છે.